जुलूस से लौटते ट्रैक्टर के नीचे आने से बच्चे की मौत
जुलूस में डीजी सेट लेकर चल रहा था ट्रैक्टर, वापसी में हुआ हादसा
ब्रह्मपोलमें बारावफात के जुलूस लौटते समय गुरुवार शाम ट्रैक्टर ने कारवाड़ी निवासी मुस्तफा (8) पुत्र इश्तियाक हुसैन को कुचल दिया। बच्चे को बचाने की कोशिश में उसका पिता भी घायल हो गया। आसपास के लोगों ने पिता-पुत्र को अस्पताल पहुंचाया लेकिन मुस्तफा को बचाया नहीं जा सका।
जुलूस में डीजी सेट लेकर ट्रैक्टर चल रहा था। पुलिस के अनुसार, कारवाड़ी निवासी इश्तियाक हुसैन टेम्पो चालक है। वह सुबह मुस्तफा (8) के साथ बारावफात के जुलूस में शामिल होने गया था। ब्रह्मपोल पर जुलूस पूरा होने के बाद सभी वापस लौट रहे थे। भीड़ में यह ट्रैक्टर भी था। अंबामाता क्षेत्र के मास्टर कॉलोनी में अचानक मुस्तफा ट्रैक्टर के बड़े वाले पहिए के नीचे गया। बच्चे को बचाने की कोशिश में इश्तियाक भी वहां गिर गया और ट्रैक्टर की चपेट में आने से उसका पैर फ्रैक्चर हो गया। घायल पिता-पुत्र को ट्रैक्टर के नीचे से निकालकर साथ में मौजूद लोग अस्पताल लेकर पहुंचे, जहां बच्चे को डॉक्टर्स ने मृत घोषित कर दिया, वहीं पिता इश्तियाक भर्ती है। इधर, भीड़ में मौजूद लोगों ने ट्रैक्टर ड्राइवर को पकड़कर पुलिस के हवाले कर दिया। घटना के बाद अस्पताल की इमरजेंसी में समुदाय के लोगों की भीड़ उमड़ गई।
खुशियांहुईं गम में तब्दील
हादसेमें बाद खुशी से भरा माहौल एकाएक गम में तब्दील हो गया। ईदमिलादुन्नबी से परिवार में सुबह से ही खुशियों का माहौल था। घर में मुस्तफा से बड़ा एक भाई और बहन है। घर में सबसे छोटा होने से वह सभी का लाड़ला भी था। इस खुशियों के बीच जब मुस्तफा की मौत की खबर घर पहुंची तो परिवार के सभी लोग सुन्न रह गए। घटना के बारे में सुनते ही मां बेसुध हो गई। परिजनों ने उसे संभाला और अन्य लोगों को अस्पताल पहुंचाकर इलाज शुरू कराया। बताया गया कि मुस्तफा हाथीपोल स्थित स्कूल में चौथी कक्षा का छात्र था।
उदयपुर. ट्रैक्टर के नीचे आने से एक बच्चे की मौत के बाद एमबी में लगी भीड़।
मृतक मुस्तफा
hin_Deva hin_Deva hin_Deva hin_Deva awa_Deva hin_Deva hin_Deva kas_Deva